text: [{"text_idx": "#000000", "text": "Effodeildarli\u00f0i\u00f0 er komi\u00f0 serliga v\u00e6l fra\u0301 byrjan og er ta\u00f0 einamest tann deildin, sum hevur veri\u00f0 i\u0301 brennideplinum, men nu\u0301 fara vit at hyggja eftir hinum deildunum. TB/FC Su\u00f0uroy/Royn luttekur i\u0301 \u00f8llum teimum l\u00e6gru deildunum, altso 1. deild, 2. deild og 3. deild."}, {"text_idx": "#000001", "text": "1. deild hevur fingi\u00f0 eina heilt toluliga byrjan. Teir hava ti\u0301ggju stig eftir seks umf\u00f8r. Hendan deildin er merkt av no\u0301gvum li\u00f0um hja\u0301 teimum, sum longu eru i\u0301 Effodeildini. Alt eftir hvussu 1. deild endar, so er m\u00f8guligt at ongin upp- og ni\u00f0urflyting ver\u00f0ur ta\u0301 avtornar. I\u0301 teimum seks dystunum so hevur li\u00f0i\u00f0 leikt fy\u0301ra heimadystir, allir i\u0301 Va\u0301gi. I\u0301 hesum dystunum hevur ta\u00f0 eydnast at vinna tri\u0301ggjar og sp\u00e6la ein javnleik. Serliga a\u0301hugavert er ta\u00f0, at ta\u00f0 eydna\u00f0ist at vinna a\u0301 B68, sum ma\u0301 metast sum ein av kandidatunum til uppflytingina i\u0301 Effodeildina. Dysturin i\u0301mo\u0301ti B68, i\u00f0 var leiktur leygardagin, enda\u00f0i 2-1 til TB/FC Su\u00f0uroy/Royn. Teir ba\u0301\u00f0ir u\u0301tidystirnir eru ti\u0301verri enda\u00f0i vi\u00f0 sto\u0301rtapi\u00f0, mo\u0301tst\u00f8\u00f0uli\u00f0ini hava veri\u00f0 NSI\u0301 og HB."}, {"text_idx": "#000002", "text": "Si\u0301 st\u00f8\u00f0una i\u0301 1. deild her (Faroesoccer)."}, {"text_idx": "#000004", "text": "Hyggja vit eftir TB/FC Su\u00f0uroy/Royn i\u0301 2. deild, so stendur ikki heilt so v\u00e6l til. Eftir teimum fy\u0301ra fyrstu umf\u00f8runum, so liggur li\u00f0i\u00f0 n\u00e6stni\u00f0ast vi\u00f0 bert einum sigri. Eisini her er sama mynstri\u00f0 galdandi, sum vi\u00f0 1. deildarli\u00f0num, tapa a\u0301 u\u0301tiv\u00f8lli og vinna heima. Vi\u00f0merkjast skal to\u0301, at li\u00f0i\u00f0 hevur sp\u00e6lt tri\u0301ggjar av teimum fyrstu dystunum a\u0301 u\u0301tiv\u00f8lli, me\u00f0an bert hin eini hevur veri\u00f0 a\u0301 heimav\u00f8lli. 2. deildarli\u00f0i\u00f0 sp\u00e6lur si\u0301nar dystir vi\u00f0 Sto\u0301ra\u0301."}]